《题《复庄诗问》二章 其一》
清代·方成圭

当年坛坫盛金台，未预宾筵末座杯。天北剑光沈督亢，海东云气接蓬莱。

骚情不乱灵均笔，选体能精子美才。垂老明山一携手，半生襟抱为君开。

作者简介：（1785—1850）清浙江瑞安人，字国宪，号雪斋。嘉庆二十三年举人，官海宁州学正，升宁波府教授。精研小学，尤勤于校雠，官俸所入，购藏书数万卷。有《集韵考正》、《字鉴校注》、《韩集笺正》、《宝研斋诗钞》等。